Vækst på indenrigs, udenrigs- og chartertrafikken giver Aalborg Lufthavn stor fremgang i marts måned. Samlet er fremgangen på 14,6 procent i marts 2016 i forhold til marts 2015. Samlet set rejste 120.245 passagerer til og fra Aalborg Lufthavn i marts 2016 mod 104.941 i marts 2015. Aalborg lufthavn har med den nybyggede parkeringsplads gjort plads til, at yderligere 650 biler kan holde parkeret i lufthavnen, mens ejeren tager flyet på ferie. Vi har fokus på den totale rejseoplevelse i Aalborg Lufthavn. - Vi har fokus på den totale rejseoplevelse i Aalborg Lufthavn, derfor er det også glædeligt, at de 650 nye p-pladser er ved at tage form, og står klar til brug 1.juni, siger direktør Søren Svendsen. Vækst i udenrigstrafikken præger tallene i marts måned væsenligt. På udenrigsruterne ses en fremgang på hele 21,4 procent i forhold til samme måned sidste år. I marts 2016 fløj der således 32.618 mod 26.878 i marts 2015. - Marts har virkelig været positiv, i søndags begyndte KLM at flyve fire gange dagligt, og netop ruten til Amsterdam er af stor vigtighed for såvel erhvervslivet som de fritidsrejsende, slutter Søren Svendsen.
Aalborg Lufthavn får i marts en fremgang på hele 14,6 procent i forhold til samme måned sidste år.